Vegvlieënier na 3 dekades lewend gevind | Maroela Media
Foto: Xinhua/Liang Xu (zyd)
'n Militêre vlieënier van die voormalige Sowjetunie wie se vliegtuig in 1987 in Afganistan afgeskiet is en wat sedertdien vermis was, is lewend gevind.
Kol.genl. Valery Vostrotin, hoof van 'n Russiese veterane-organisasie, het gesê die vlieënier wil nou na Rusland terugkeer. "Dit is 'n uitsonderlike geval," het hy gesê. "Ons kort nou finansiële en administratiewe bystand asook die hulp van openbare organisasies en diplomatieke ingryping vir die vlieënier se terugkeer na sy tuisland."
Die naam van die vlieënier is nie bekend gemaak nie. Volgens Vostrotin is die aangeleentheid reeds met verteenwoordigers van Afganistan bespreek. Altesaam 125 vegvliegtuie van die Russiese lugmag is tussen 1979 en 1989 in Afganistan afgeskiet.
"Dit is verbasend dat die vlieënier daarin kon slaag om aan die lewe te bly nadat die vliegtuig afgeskiet is, maar nog vreemder is die feit dat geen inligting oor hom oor die dekades heen aan die lig gekom het nie," het Vyacheslav Kalinin, adjunkhoof van die organisasie Combat Brotherhood gesê.
Volgens Kalinin sal sy organisasie werk maak daarvan om die vlieënier te identifiseer en hom te help om na Rusland terug te keer.
Volgens inligting is die vlieënier vermoedelik tans in Pakistan. "Hy is seker nou omtrent 60 jaar oud. Daar was kampe vir Sowjet-oorlogsgevangenes in Pakistan, so ons vermoed dit is waarheen hy gestuur is," het 'n bron na aan die saak aan Sputnik gesê.
Die wêreld in foto's – 4 Junie 2018
Beste en interessantste nuus van die dag!
So le^ daar ook al vir jare 'n duikboot in Simonstad wat se krag toerusting uitgebrand het. Daar is nie geld om die duikboot te herstel nie. Die duikboot se kombuis word nietemin nogsteeds gebruik om kos in te maak. (Moontlik loop daar 'n krag "lead" vanaf 'n lamppaal in die hawe, na die duikboot).
Dit is seker die ergte ding wat met 'n man kan gebeur… Ek kla nie weer nie.
Toemaar my kind is in die Floot, hulle sit die geysers op die skepe af, dan moet die kinders in koue water stort…..in die winter …siek word op groot skaal. En dit is nie eers oorlog nie.
Ek wonder maar net hoekom word daar finansiële bystand benodig. Hierdie is 'n inwoner van Rusland wat vir sy land geveg het (tuisland) hy wil graag terugkom -sekerlik is die finansiële bystand Rusland se VERANTWOORDELIKHEID! Vreemd?!